
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

изх. № ………………………/………………. 2024 г.
ДО
ОБЩИНСКИ СЪВЕТ

ЗЛАТОГРАД

ДОКЛАДНА ЗАПИСКА

от Мирослав Митков Янчев - Кмет на Община Златоград

Относно: Предоставяне на недвижим имот – публична общинска собственост, за безвъзмездно управление, на Агенцията за социално подпомагане -София
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

С договор № 79/11.06.2014 г. на Агенцията за социално подпомагане - София, са предоставени,  за безвъзмездно управление, следните помещения (офиси) – общинска собственост, разположени на трети етаж от осеметажна масивна сграда на Общинска администрация гр. Златоград, находяща се в гр. Златоград, ул. "Стефан Стамболов" № 1, УПИ ХІІІ – за административна сграда и читалище, кв. 76 по ПУП  на гр. Златоград, за нуждите на Дирекция “Социално подпомагане” - Златоград: помещение от 15,19 кв.м. (офис № 1); помещение от 15,68 кв.м. (офис № 2); помещение от 15,19 кв.м. (офис № 3); помещение от 15,68 кв.м. (офис № 4), помещение от 15,19 кв.м. (офис № 5) и помещение от 15,19 кв.м. (офис № 9).

Срокът на договора е изтекъл на 08.04.2024 г. 

В Общинска администрация Златоград постъпи писмо с вх. № 12-00-115/05.04.2024г. от Изпълнителния директор на Агенцията за социално подпомагане, относно предоставяне, за безвъзмездно управление, на същите помещения (офиси), за нуждите на Дирекция “Социално подпомагане”- Златоград.
Агенцията за социално подпомагане е изпълнителна агенция – второстепенен разпоредител с бюджетни кредити към Министъра на труда и социалната политика. Агенцията за социално подпомагане е юридическо лице на бюджетна издръжка със седалище гр. София и се представлява и ръководи от изпълнителен директор. Дирекция “Социално подпомагане” – Златоград е териториално поделение на Агенцията за социално подпомагане със седалище в гр. Златоград и с териториален обхват общините Златоград и Неделино. 

Трети етаж от осеметажна масивна сграда на Общинска администрация гр. Златоград, находяща се в гр. Златоград, ул. "Стефан Стамболов" № 1, УПИ ХІІІ – за административна сграда и читалище, кв. 76 по ПУП  на гр. Златоград е публична  общинска собственост, съгласно Акт № 36/11.03.1999 г.

Съгласно чл. 12, ал. 3 от Закона за общинската собственост, имотите и вещите – общинска собственост, които не са необходими за нуждите на органите на общината или на юридически лица и звена  на общинска бюджетна издръжка, могат да се предоставят безвъзмездно за управление на други юридически лица на бюджетна издръжка или на техни териториални структури, като редът за предоставяне за безвъзмездно управление на имоти и вещи общинска собственост, е определен в наредбата по чл. 8, ал. 2 от Закона за общинската собственост.

Съгласно чл. 80 от Закона за държавния бюджет на Република България за 2024 г., бюджетните организации, настанени в сгради – собственост на държавата или на общините, не заплащат наеми.

Предоставяне, за безвъзмездно управление, на горепосочените помещения (офиси), разположени на трети етаж от осеметажна масивна сграда на Общинска администрация гр. Златоград, находяща се в гр. Златоград, ул. "Стефан Стамболов" № 1, УПИ ХІІІ – за административна сграда и читалище, кв. 76 по ПУП  на гр. Златоград, за нуждите на Дирекция “Социално подпомагане” - Златоград е включено в Годишната програма за управление и разпореждане с имотите - общинска собственост през 2024 г., приета с Решение № И 54/13.02.2024 г. на Общински съвет Златоград, като имоти,  които Община Златоград има намерение да предостави за безвъзмездно управление.

С оглед спазване на разпоредбите за реда за предоставяне на имоти и вещи – общинска собственост за управление на юридически лица на бюджетна издръжка, както и на техни териториални структури, предлагам следния проект за  

Р Е Ш Е Н И Е 

На основание чл. 21, ал. 1, т. 8 от Закона за местно самоуправление и местна администрация и чл. 12, ал. 3 от Закона за общинската собственост, Общински съвет Златоград

Р Е Ш И:

Предоставя, за безвъзмездно управление, на Агенция за социално подпомагане, БУЛСТАТ *******,  седалище и адрес на управление: гр. София, район „Оборище”, ул. “Триадица” № 2, представлявана от Изпълнителен директор – В***** Кожухаров,  следните помещения (офиси) – общинска собственост, разположени на трети етаж от осеметажна масивна сграда на Общинска администрация гр. Златоград, находяща се в гр. Златоград, ул. "Стефан Стамболов" № 1, УПИ ХІІІ – за административна сграда и читалище, кв. 76 по ПУП  на гр. Златоград: помещение от 15,19 кв.м. (офис № 1); помещение от 15,68 кв.м. (офис № 2); помещение от 15,19 кв.м. (офис № 3); помещение от 15,68 кв.м. (офис № 4), помещение от 15,19 кв.м. (офис № 5) и помещение от 15,19 кв.м. (офис № 9), по Акт за публична общинска собственост № 36/11.3.1999 г.,  вписан в Служба по вписванията – Златоград към  Агенцията по вписванията с вх. рег. № 141/26.04.2005 г., том I – 103, дело 115/05, партида 24.

Трети етаж от осеметажна масивна сграда на Общинска администрация Златоград, находяща се в гр. Златоград, ул. "Стефан Стамболов" № 1, представлява самостоятелен обект 31111.33.409.1.9 с обща площ 360 кв. м., разположен в сграда с № 1 (сграда с идентификатор 31111.33.409.1), построена в поземлен имот с идентификатор 31111.33.409 по КК на гр. Златоград, с предназначение на сградата: за делова и административна дейност; при граници на обекта:  на северо - запад - външна фасада; на северо - изток – външна фасада; на юго - изток – външна фасада; на юго - запад: външна фасада; под обекта: 31111.33.409.1.8; над обекта: 31111.33.409.1.10.

Офисите се предоставят за нуждите на Дирекция “Социално подпомагане” - Златоград,  за срок от 10 години, считано от дата на сключване на договора.
2. Упълномощава Кмета на Община Златоград да сключи договор за безвъзмездно предоставяне за управление на помещенията (офисите) по т. 1 от настоящото решение, при следните  условия:

1) ПОЛЗВАТЕЛЯТ е длъжен да ползва и стопанисва предоставените помещения (офиси)  с грижата на добър стопанин, да пази и поддържа общите части, водопроводни, електрически, топлинни, телефонни и други инсталации, които служат за ползване на имота или минават през него.

2) Всички основни и текущи ремонти, произтичащи от ползването на помещенията (офисите)  по т. 1 са за сметка на ПОЛЗВАТЕЛЯ, съгласно чл. 17 от Закона за общинската собственост.

3) Всички консумативни разходи,  свързани с обикновеното ползване на помещенията (офисите), като електроенергия (включително и ел. енергия за асансьор), топлоенергия, телефон, вода, ползване асансьор, след представяне на фактура за възстановяване на разходите, са за сметка на ПОЛЗВАТЕЛЯ. 
4) ПОЛЗВАТЕЛЯТ да заплаща такса „Битови отпадъци“ и застрахователната премия, пропорционално ползваната площ.
Приложение: копия на следните документи: акт за публична общинска собственост № 36/11.03.1999 г.;  писмо с вх. № 12-00-251/05.10.2023 г. от Изпълнителния директор на Агенцията за социално подпомагане; схема за самостоятелен обект 31111.33.409.1.9  в сграда № 15-1087411-12.10.2023 г.

С уважение,

МИРОСЛАВ ЯНЧЕВ      

Кмет на Община Златоград    

ОД/ЗЦ

          

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

